Pasūtītāja līguma Nr. SKUS\_\_\_\_\_\_\_\_\_\_\_\_\_\_

Piegādātāja līguma Nr.\_\_\_\_\_\_\_\_\_\_\_\_

**PIEGĀDES LĪGUMS**

Rīgā, 2017.gada \_\_\_.\_\_\_\_\_\_\_\_\_\_.

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, kuru saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses, un

**SIA “Santehnikas resursi”**, reģ. Nr.40003718369, Vestienas iela 2, Rīga, LV-1035, valdes locekļa Gintaras Eimutis personā, kurš rīkojas saskaņā ar statūtiem, (turpmāk – **Piegādātājs),** no otras puses, Pasūtītājs un Piegādātājs abi kopā un katrs atsevišķi saukti **Puse un Puses**, pamatojoties uz iepirkuma „ **Vakuuma sāls ūdens mīkstināšanai**”, ID Nr. SKUS 2017/161 rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. Piegādātājs pārdod un piegādā Pasūtītājam un Pasūtītājs pieņem no Piegādātāja vakuuma sāli ūdens mīkstināšanai (turpmāk - Prece), saskaņā ar Līguma pielikumā norādīto cenu.
	2. Līguma pielikumā norādītais Preču daudzums ir plānotais, Pasūtītājs patur tiesības, pamatojoties uz reāli nepieciešamo apjomu, vienpusēji samazināt vai palielināt pasūtāmo Preču apjomu par jebkuru daudzumu, ņemot vērā Līgumā noteikto summu.
2. **LĪGUMA SUMMA**
	1. Līguma kopējo summa par piegādātajām Precēm nepārsniegs EUR 15 000.00 (piecpadsmit tūkstoši *euro* un 00 centi) bez pievienotās vērtības nodokļa (turpmāk - PVN).
	2. Preču cenas ietver Preču piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi.
	3. Ja saskaņā ar normatīvajiem aktiem tiek grozīta Preču PVN likme, Preču cena un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā.
	4. Preču cenas bez PVN netiek paaugstinātas visu Līguma darbības laiku.
	5. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā, Piegādātājam ir pienākums informēt Pasūtītāju un piegādāt šīs Preces par šādām zemākām cenām.
3. **MAKSĀJUMI**
	1. Pasūtītājs veic samaksu par piegādāto Preci 60 (sešdesmit) kalendāro dienu laikā pēc Līguma noteikumiem atbilstošas Preces piegādes un rēķina saņemšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu.
	2. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
	3. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	4. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
4. **PREČU PASŪTĪŠANAS, NODOŠANAS UN PIEŅEMŠANAS KĀRTĪBA**
	1. Preču piegādes adrese:VSIA „Paula Stradiņa klīniskā universitātes slimnīca”, Rīga, Pilsoņu iela 13, 32.korpuss.
	2. Piegādātājs Preču piegādi veic 2 (divu) nedēļu laikā no pasūtījuma saņemšanas dienas. Puses rakstiski vienojoties var noteikt citu Preču piegādes termiņu.
	3. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem un Preču kvalitāti. Ja Preces neatbilst Līguma noteikumiem vai konstatēts iztrūkums, Pasūtītāja pilnvarota persona sagatavo Preču defektu aktu. Šajā gadījumā Pasūtītājs ir tiesīgs nepieņemt un neapmaksāt Preču defektu aktā norādītās, Līguma noteikumiem neatbilstošās Preces.
	4. Piegādātājs ne vēlāk kā trīs darbdienu laikā no Preču defekta akta sagatavošanas brīža par saviem līdzekļiem piegādā Pasūtītājam defektīvās Preces vietā jaunu Preci.
	5. Preces uzskatāmas par piegādātām un nodotām Pasūtītājam ar brīdi, kad Puses (to pilnvarotie pārstāvji) abpusēji parakstījušas Preču rēķinu.
	6. Piegādātājs nodrošina, ka Pasūtītājam tiek iesniegti, atbilstoši normatīvajiem aktiem noformēti, Preču rēķina trīs eksemplāri (viens eksemplārs - Piegādātājam, divi eksemplāri – Pasūtītājam), Preču rēķinā tiek uzrādītas piegādāto Preču cenas euro, PVN likme un kopējā cena ar PVN. Preču pavadzīmē obligāti jānorāda Līguma numurs.
	7. Pilnvarotās personas Līguma saistību izpildīšanā (pasūtīt, pieņemt Preces, parakstīt pavadzīmes, sagatavot un parakstīt defektu aktu):
		1. No Pasūtītāja Puses: Rolands Dedjuško Noliktavas pārzinis, tālrunis: 6706 9643, e-pasts: Rolands.Dedjusko@stradini.lv un Jovita Sproģe Noliktavas pārzinis, tālrunis: 6706 9643, e-pasts: Jovita.Sproge@stradini.lv.
		2. No Piegādātāja Puses: Igors Andresons, tālrunis: 67548775, 67187928, fakss: 67187929, e-pasts: santehnikasparadize@inbox.lv.
5. **preČU kvalitāte**
	1. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši Preču ražotāja noteiktām prasībām un spēkā esošiem normatīvajiem aktiem.
6. **PUŠU ATBILDĪBA**
	1. Par Preču nesavlaicīgu piegādi Piegādātājs maksā Pasūtītājam līgumsodu par nokavējumu 0,1% (nulle komats viens procents) apmērā no nepiegādāto Preču vērtības (t.sk. PVN) par katru nokavējuma dienu, bet ne vairāk kā 10 % (desmit procenti) no nepiegādāto Preču summas.
	2. Par Līgumā noteikto maksājuma termiņu nokavējumu Pasūtītājs maksā Piegādātājam līgumsodu par nokavējumu 0, 1% (nulle komats viens procents) apmērā no termiņā nesamaksātās naudas summas par katru nokavējuma dienu, bet ne vairāk kā 10% (desmit procenti) no kavētā maksājuma summas.
	3. Līgumsoda samaksa neatbrīvo Puses no saistību izpildes.
	4. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.
	5. Līdz Preču pieņemšanai visus riskus par Precēm nes Piegādātājs.
	6. Pasūtītājam ir tiesības vienpusēji ieskaita kārtībā samazināt samaksājamo naudas summu par pieņemtajām Precēm tādā apmērā, kāda ir Līgumā noteiktajā kārtībā aprēķinātā līgumsoda summa.
7. **NEPĀRVARAMAS VARAS APSTĀKĻI**
	1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
	2. Pie šādiem apstākļiem pieskaitāmi - ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
	3. Par nepārvaramas varas apstākli nevar tikt atzīts piegādātāju un citu sadarbības partneru saistību neizpilde, vai nesavlaicīga izpilde.
	4. Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
8. **LĪGUMA TERMIŅŠ, GROZĪŠANAS KĀRTĪBA UN IZBEIGŠANA**
	1. Līgums stājas spēkā ar dienu, kad tas ir abpusēji parakstīts, un ir spēkā līdz īsākajam no šādiem termiņiem:
		1. 36 (trīsdesmit sešus) mēnešus no abpusējas Līguma parakstīšanas dienas;
		2. līdz Līguma kopsummas izlietošanai.
	2. Līguma noteikumi var tikt grozīti abām Pusēm vienojoties. Visi Līguma grozījumi noformējami rakstiski divos identiskos eksemplāros un pievienojami Līgumam kā neatņemama sastāvdaļa. Viens vienošanās eksemplārs glabājas pie Piegādātāja, bet otrs pie Pasūtītāja.
	3. Līguma grozījumi stājas spēkā ar dienu, kad tie ir abpusēji parakstīti.
	4. Pusēm ir tiesības vienpusēji izbeigt Līgumu 90 (deviņdesmit) dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
	5. Pasūtītājam ir tiesības vienpusēji izbeigt Līgumu, ja iestājies vismaz viens no šādiem gadījumiem:
		1. notikusi Piegādātāja labprātīga vai piespiedu likvidācija;
		2. pret Piegādātāju uzsākta maksātnespējas procedūra;
		3. zudusi vajadzība pēc Precēm.
	6. Pasūtītājam ir tiesības nekavējoties vienpusēji izbeigt Līgumu, par to rakstveidā brīdinot Piegādātāju 10 darbdienas iepriekš un Līgums tiek uzskatīts par izbeigtu septītajā dienā no brīdinājuma nosūtīšanas dienas, ja:
		1. Preču lietošana izraisa ārstniecības procesa būtiskas izmaiņas, kas var radīt draudus personas veselībai vai dzīvībai;
		2. Preču kvalitāte būtiski atšķiras no Pielikumā vai Preču instrukcijā norādītajām Preču īpašībām.
	7. Piegādātājam ir tiesības vienpusēji izbeigt Līgumu, ja iestājies vismaz viens no šādiem gadījumiem:
		1. notikusi Pasūtītāja labprātīga vai piespiedu likvidācija;
		2. Pasūtītājs neveic apmaksu par Precēm ilgāk par 90 dienām.
9. **Strīdu risināšanas kārtība**
	1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
	2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
	3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikas spēkā esošajiem normatīvajiem aktiem.
	4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
10. **CITI NOTEIKUMI**
	1. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos.
	2. Ja kādai no Pusēm tiek mainīts juridiskais statuss, Puses amatpersonu paraksta tiesības vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja, pasta adrese u.c., Puse nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
	3. Līgums ir sagatavots un parakstīts uz 5 (piecām) lapām. Līgums sagatavots divos vienādos eksemplāros, katrai Pusei pa vienam Līguma eksemplāram. Abiem Līguma eksemplāriem ir vienāds juridisks spēks.
11. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS “SwedBanka” Kods: HABALV22Valdes priekšsēdētāja \_\_\_\_\_\_\_\_I.Kreicberga  | **Piegādātājs:****SIA “Santehnikas resursi”**Reģ. Nr.: 40003718369,Vestienas iela 2, Rīga, LV-1035Konta Nr.: LV96HABA0551008928303Banka: AS “SwedBanka” Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Gintaras Eimutis  |

1.pielikums

Tehniskais/ finanšu piedāvājums

***Vakuuma sāls ūdens mīkstināšanai***

|  |
| --- |
| **Vispārīgās prasības:** |
| 1 | Finanšu piedāvājumā pretendentam jāietver visi izdevumi un izmaksas, kas saistītas ar Preces piegādi, transportu un izkraušanu; |
| 2 | Piegāde 2 nedēļu laikā no pasūtījuma saņemšanas brīža; |
| 3 | Viena pasūtījuma apjoms ne mazāk kā 40 maisi; |
| 4 | \* Pretendenta tehniskajā piedāvājumā norāda Preces ražotāju un modeli atbilstošos parametrus; |
| 5 | \*\* Parametru atbilstību pamatot ar norādi uz tehniskajām datu lapām ("data sheet'') jeb informatīviem materiāliem, kas apliecina atbilstību (oriģinālvalodā un tulkojumi latviešu valodā), norādot atsauci tehniskajā piedāvājumā uz konkrēto lapaspusi; |
| 6 | Sāls ražošana sertificēta atbilstoši ISO 9001; sāls atbilst Eiropas savienības pārtikas produktu prasībām. |
| **Nr.p.k.** | **Preces nosaukums, veicamās funkcijas, tehniskās prasības** | **Pretendenta piedāvātie parametri\*** | **Atsauce uz informatīvo materiālu\*\*** |
| **1.** | **Vakuuma sāls ūdens mīkstināšanai** |  |
|   | Paredzamais daudzums (gab.): | 2000 |
|   | 1 vienības cena bez PVN, EUR: |  € 5,63  |
|  | **Cena kopā bez PVN, EUR:** |  **€ 11 260,00**  |
|   | Preces ražotājs:  | Akzo Nobel Salt |
|   | Preces modelis, kods:  | BROXO 6-15, kods nr.4438 |
|  | ***Veicamās funkcijas:***  |
| 1.1 | Sāls granulas (NaCl) tiek izmantotas ūdens mīkstināšanas iekārtu tehnoloģskajā procesā, jonu apmaiņas sveķu kapacitātes atjaunošanai (reģenerācijai) | Sāls granulas (NaCl) tiek izmantotas ūdens mīkstināšanas iekārtu tehnoloģskajā procesā, jonu apmaiņas sveķu kapacitātes atjaunošanai (reģenerācijai) | 8.lpp. |
|  | ***Tehniskās prasības:***  |
| 1.2 | Na Cl granulās | Na Cl granulās | 10.lpp. |
| 1.3 | Sastāvs NaCl ne mazāk kā 99,7% | Sastāvs NaCl ne mazāk kā 99,7% | 10.lpp. |
| 1.4 | Granulu izmērts 6mm-15mm | Granulu izmērs 6-20mm | 10.lpp. |
| 1.5 | Presēta sijāta augstākās kategorijas vakuumsāls | Presēta sijāta augstākās kategorijas vakuumsāls | 10.lpp. |
| 1.6 | Sāls granulas izšķīst vienmērīgi un lēni, saglabā formu un tādejādi neveido sāls "putru" vai monolītu bloku sāls tvertnēs un neaizsprosto iekārtas | Sāls granulas izšķīst vienmērīgi un lēni, saglabā formu un tādejādi neveido sāls "putru" vai monolītu bloku sāls tvertnēs un neaizsprosto iekārtas | 12.lpp. |
| 1.7 | Bez piejaukumiem | Bez piejaukumiem | 8.lpp. |
| 1.8 | Bez nosēdumiem | Bez nosēdumiem | 8.lpp. |
| 1.9 | Derīguma termiņš neierobežots | Glabāšanas termiņš 3 gadi | 8.lpp. |
| 1.10 | Iepakojums 25kg | Iepakojums 25kg | 10.lpp. |
|   | **EKK:** | 23442 |